Palveluesimies, Osallisuus- ja yhteisöpalvelut, Vantaan kaupunki
Ilmoituksen osoite: https://tyopaikat.oikotie.fi/tyopaikka/1260863
Palveluesimies, Osallisuus- ja yhteisöpalvelut
Haemme hyvää esimiestä loistavalle tiimille, oletko se sinä?
Olet innostunut ja innostava tiimityöntekijä, joka tarttuu empimättä mitä erilaisimpiin haasteisiin. Liikut suvereenisti järjestöjen, aktiivisen kansalaistoiminnan, verkostojen ja vapaaehtoistoimijoiden maailmassa, sekä tunnet kunnallishallinnon pelisääntöjä. Palveluesimiehen tehtävässä tarvitaan erinomaisia sosiaalisia taitoja, palvelualttiutta ja organisointitaitoja.
Etsimme yhteisö- ja vapaaehtoistoiminnan tiimin palveluesimiestä. Tuemme aktiivista kansalaisuutta vahvistamalla yksilön osallisuutta omassa elämässä ja ympäröivässä yhteisössä sekä laajemmin yhteiskunnassa. Tavoitteena on ehkäistä yksinäisyyttä ja syrjäytymistä, lisätä sosiaalisia tukiverkostoja ja vahvistaa asukkaiden toimijuutta, keskinäistä kohtaamista oman arjen ja lähiympäristön asioissa.
Osallisuus- ja yhteisöpalvelujen yksikön vastuulla ovat osallisuuden edistäminen, vanhusneuvoston, vammaisneuvoston ja Svenska kommitténin toimintaan kuuluvien asioiden valmistelu ja täytäntöönpano sekä yhteisö- ja vapaaehtoistoiminta ja asukastilat.
Palveluesimies toimii palvelupäällikön alaisuudessa, johtaa oman yksikkönsä toimintaa, sen organisointia, valvoo tehtävien toteutusta sekä raportoi niistä kuntalaispalveluiden johtamisjärjestelmän mukaisesti. Henkilöstöhallinnon tehtävät sisältyvät palveluesimiehen työhön.
Palveluesimies vastaa asukastilojen operatiivisesta toiminnasta ja kehittämisestä. Hänen tehtävänään on huolehtia ja varmistaa työsuojelun sekä työhyvinvoinnin toteutuminen. Lisäksi palveluesimies vastaa yhteisöpalveluiden viestinnästä, yhteistyössä kaupungin viestintähenkilöstön kanssa.
Työ tapahtuu pääsääntöisesti kaupungin asukastiloissa sekä edellyttää liikkumista eri toimipaikoissa ja verkostoissa. Työhön sisältyy jonkin verran ilta- ja viikonlopputyötä.
Haastattelut tehdään viikolla 19, tiistaina 7.5 sekä keskiviikkona 8.5.2019.
Kelpoisuusvaatimuksen lisäksi edellytämme: Kokemusta esimiestyöstä.
Luemme eduksi: Kokemuksen kansalais- ja vapaaehtoistoiminnasta ja monimuotoisessa työyhteisössä työskentelystä.
Palkkaus: 3019,26 euroa/kk, lisäksi mahdollinen aikaisempaan työkokemukseen perustuva lisä.
Osallisuuspäällikkö, Nurminen Marjo
+358 43 825 3315
Tavoitettavissa 23.4.2019 klo 9-11
Ilmoitusnumero: 1260863